open-index/open-wikipedia-markdown huggingface dataset:
இந்து சாதனம்

**இந்து சாதனம்** (*Hindu Organ*) என்பது 1889 ஆம் ஆண்டில் இருந்து யாழ்ப்பாணத்தில் இருந்து வெளிவரும் இதழ் ஆகும். இது தமிழ், ஆங்கிலம் என இரு மொழிகளில் வெளியிடப்பட்டதோடு இன்றும் சைவபரிபாலன சபையினரால் மாதமொரு முறை வெளியிடப்பட்டு வருகின்றது.

## வரலாறு
இந்து சாதனம் பத்திரிகை செப்டம்பர் 11, 1889ம் ஆண்டு யாழ்ப்பாணத்திலிருந்து சைவ பரிபாலன சபையினரால் அவர்களது சைவப்பிரகாச அச்சியந்திரசாலையில் அச்சிடப்பட்டு வெளியிடப்பட்டு வந்தது. இது ஆரம்பத்தில் 'டெமி' பிரமாணங் கொண்ட தாளிலே அகத்தில் தமிழும் புறத்தில் ஆங்கிலமும் (*Hindu Organ*) கொண்ட ஒரு கூட்டுப் பத்திரிகையாக மாதம் இருமுறை புதன்கிழமைகளில் வெளிவந்தது.

இந்த இரு மொழிப் பத்திரிகை ஜூலை 5, 1899 ஆம் ஆண்டிலிருந்து ஆங்கிலப் பத்திரிகை வாரம் ஒரு முறையும், ஜூலை 11, 1906 இலிருந்து தமிழ்ப் பத்திரிகை தனியாக மாதம் இரு முறையும் வெளிவர ஆரம்பித்தன. அதன் பின்னர் ஜூலை 10, 1913 இல் இருந்து ஆங்கிலப் பத்திரிகை மாதமிரு முறையும் தமிழில் வாரம் ஒரு முறையும் வெளிவந்தன.

## ஆசிரியர்கள்
ஆரம்பத்தில் ஆங்கிலப் பத்திரிகைக்கு ஆசிரியராக இருந்தவர் திருவனந்தபுரம் பிரதம நீதியரசராக முன்பு விளங்கியவரும் பிரபல கணிதவியலாளரும், ஆங்கிலம், வடமொழி மற்றும் தமிழ் ஆகியவற்றில் புலமை பெற்றவருமாகிய தா. செல்லப்பாபிள்ளை அவர்கள். இவர் 1891 இல் சுகவீனம் காரணமாக விலகவே வழக்கறிஞர் ஏ.கதிரவேலு மற்றும் அ.சபாபதி ஆகியோர் ஆங்கிலப் பதிப்புக்கு இணை-ஆசிரியர்களாயினர். ஜூலை 1892 முதல் அ.சபாபதி ஆசிரியரானார். அ.கதிரவேலு தொடர்ந்து பல கட்டுரைகளை எழுதி வந்தார். இவர்களைத் தொடர்ந்து ச.சிவகுருநாதர், தெ.அ.துரையப்பாபிள்ளை, எம்.எஸ்.இராஜரத்தினம், எம்.எஸ்.இளையதம்பி, வி.நாகலிங்கம், ஏ.வி.குலசிங்கம், த.முத்துசாமிப்பிள்ளை என்போர் ஆங்கிலப் பத்திரிகாசிரியர்களாக விளங்கியுள்ளனர்.

தமிழ்ப் பத்திரிகைக்கு நவம்பர் 25, 1896 வரையில் ஆசிரியராகவும் பொறுப்பாளராகவும் விளங்கியவர் ஆறுமுகநாவலரின் பெறாமகன் நல்லூர் த. கைலாசபிள்ளை. அவரை அடுத்து தமிழ்ப் பத்திரிகாசிரியர்களாகப் பெ. கார்த்திகேசபிள்ளை, எஸ்.கந்தையாபிள்ளை, கு.சிற்சபேசன், மு.மயில்வாகனம் என்போர் விளங்கியுள்ளனர்.

அ.சபாபதி, நம.சிவப்பிரகாசம் ஆகியோர் இரு பத்திரிகைகளுக்கும் ஆசிரியர்களாக இருந்திருக்கின்றனர்.

## சமயப் பிரசாரம்
இவ்விரு பத்திரிகைகளும் சைவ சமயம் சம்பந்தமான கட்டுரைகளையும் செய்திகளையும் கருத்துகளையும் தாங்கி வந்தன. சமய சம்பந்தமான நிகழ்ச்சிகளுக்கு முக்கியத்துவம் கொடுத்துப் பிரசாரஞ் செய்தன. திருக்கேதீஸ்வரம், திருக்கோணேஸ்வரம் முதலிய தேவாரம் பெற்ற திருத்தலங்களின் புனருத்தாரணத் திருப்பணிகளுக்கு இவை அளித்து வந்த ஊக்கம் குறிப்பிடத் தக்கது.

## உசாத்துணை
* மார்ட்டின், ஜோன் எச்., *Notes on Jaffna*, American Ceylon Mission, தெல்லிப்பழை, 1923 (இரண்டாம் பதிப்பு: 2003)
* பூலோகசிங்கம், பொ., *இந்துக் கலைக்களஞ்சியம் (முதற் தொகுதி)*, கொழும்பு, 1990

## வெளி இணைப்புகள்
 * இந்து சாதனம் வலைத்தளம் 

பகுப்பு:ஈழத்துப் பத்திரிகைகள்
பகுப்பு:1880 களில் வெளிவந்த தமிழ் இதழ்கள்
சீர்தரத்துக்கான அனைத்துலக நிறுவனம்

frame|right|அனைத்துலக தரப்படுத்தல் (நியமப்படுத்தல்) நிறுவனத்தின் சின்னம்
உலகின் பல நாடுகளின் நாடளாவிய சீர்தர (நியமங்கள்) நிறுவனங்களை உறுப்பினராகக் கொண்ட, சீர்தரங்களை உருவாக்கும் உலக நிறுவனமே **சீர்தரத்துக்கான அனைத்துலக நிறுவனம்** (International Organisation for Standardization) ஆகும். ISO எனப்பொதுவாகக் குறிப்பிடப்படும் இது ஒரு அரசு சார்பற்ற நிறுவனம் ஆகும். எனினும் இது உருவாக்கும் தரங்கள் (நியமங்கள்), நாடுகளுக்கு இடையேயான ஒப்பந்தங்கள் மூலமோ அல்லது நாட்டுத் தரங்கள் (தேசிய நியமங்கள்) மூலமாகவோ சட்டமாகும் வாய்ப்புகள் இருப்பதால், வேறு பல அரசுசார்பற்ற நிறுவனங்களைவிட இது சக்தி வாய்ந்ததாகும். உலகின் பல பெரிய வணிக நிறுவனங்களும், இதன் உறுப்பு நாடுகளிலிருந்து குறைந்தது ஒவ்வொரு தரங்கள் (நியமங்கள்) நிறுவனமும் இதன் நடவடிக்கைகளில் பங்கு கொள்கிறார்கள்.

இது மின் கருவிகள், துணைக்கருவிகளின் தரம் நிறுவும் அனைத்துலக மின்தொழில்நுட்ப ஆணையத்துடன் (IEC) நெருக்கமாக இணைந்து தொழிற்பட்டு வருகிறது.

## பெயர்க் காரணம்

ISO என்பது இந்த நிறுவனத்தின் ஆங்கிலப் பெயரின் சுருக்கமாகப் பிழையாகக் கருதப்பட்டு வருகிறது. பல்வேறு மொழிகள் வழங்கும் பல நாடுகள் இந்த நிறுவனத்தில் இருப்பதால், ஒவ்வொரு நாடும் தங்கள் மொழிகளிலுள்ள இந்நிறுவனத்தின் பெயர்களை வெவ்வேறு விதமாகச் சுருக்கிப் பயன்படுத்துவதைத் தவிர்க்குமுகமாக **சமம்** எனப் பொருள் தரும் *isos* என்னும் கிரேக்கச் சொல்லிலிருந்து பெறப்பட்ட **ISO** (ஐஎஸ்ஓ) என்ற பெயரைப் பயன்படுத்தி வருகிறார்கள்.

ஐஎஸ்ஓ நிறுவும் தரங்களில் (நியமங்களில்) மிகப் பெரும்பான்மையானவை ஒரு குறிப்பிட்ட உற்பத்திப்பொருள் அல்லது செயல்முறைகளுக்கெனச் (process) சிறப்பாக உருவாக்கப்பட்டவை. சில ஒரு துறை முழுவதற்குமே பொதுவாகப் பொருந்தக் கூடியவை. இப்போது பரவலாக அறியப்படுகின்ற ஐஎஸ்ஓ 9000 மற்றும் ஐஎஸ்ஓ 14000 தொடர் இலக்கங்கள் கொண்ட நியமங்கள் இரண்டாம் வகையைச் சேர்ந்தனவாகும்.

## இவற்றையும் பார்க்கவும்
* உலகத் தர நிர்ணய நாள்
* அனைத்துலக மின் தொழில்நுட்ப ஆணையம் (ஐ.ஈ.சி.)
* அனைத்துலகத் தொலைத்தொடர்பு ஒன்றியம் (ஐ.டி.யூ.)

## மேற்கோள்கள்

## மேலும் படிக்க
* 
*  ''MIT Innovations and Entrepreneurship Seminar Series''.

## வெளியிணைப்புகள்

* 
** பொதுவில் கிடைக்கும் சீர்தரங்கள், சீர்தரங்களின் சிறிய துணைக்குழுவிற்கு இலவச அணுகலுடன்.
** தரநிலைகள் மற்றும்/அல்லது திட்டங்களுக்கான மேம்பட்ட தேடல்
** ஆன்லைன் உலாவல் தளம் (OBP), ISO தரநிலைகள், வரைகலை குறியீடுகள், குறியீடுகள் அல்லது விதிமுறைகள் மற்றும் வரையறைகளில் உள்ள அண்மைய உள்ளடக்கத்திற்கான அணுகல்.
* சர்வதேச நியமங்கள்.(உங்களுக்கு தெரியுமா?)
* ISO தரங்கள் (நியமங்கள்) தொடர்பான சொற்பட்டியல்

பகுப்பு:நியமங்கள் உருவாக்கும் நிறுவனங்கள்
பகுப்பு:அரசு சார்பற்ற அமைப்புகள்
பகுப்பு:1947 அமைப்புகள்
ரோமனெஸ்க் கட்டிடக்கலை

[right|250px|thumb|ரோமனெஸ்க் புனித. மைக்கல் தேவாலயம் (1010-33) in Hildesheim &ndash; a [World Heritage Site]]
**ரோமனெஸ்க் கட்டிடக்கலை** மத்தியகால ஐரோப்பாவில் கி.பி 11 ஆம், 12 ஆம் நூற்றாண்டுகளில் வளர்ந்திருந்த ஒர் கட்டிடக்கலையாகும். இக் கட்டிடக்கலை ரோமன் கட்டிடக்கலையின் பல சிறப்புக் கூறுகளைக் கொண்டிருந்த காரணத்தால் இதனை வகைப் படுத்துவதற்காக *ரோமனெஸ்க்* என்னும் பெயரைப் பிற்கால ஆய்வாளர்கள் இதற்கு வழங்கினார்கள்.

வட்டவடிவ அல்லது சிறிதளவே கூரான கமான் வளைவுகள் (arches), உருளை வடிவக் கவிகூரைகள் (barrel vaults), சிலுவைவடிவத் தூண்களால் தாங்கப்பட்ட கவிகூரைகள், இடைவெட்டும் கவிகூரைகள் (groin vaults) போன்றவற்றின் பயன்பாடு ரோமனெஸ்க் கட்டிடக்கலையின் சிறப்பியல்புகளாகும். பாரிய வளைவான நுழைவாயில்களைக் கொண்ட கட்டிடங்கள் அக்காலத்தின் கட்டிடக்கலைப் புதுமைகளாக விளங்கின. ரோமர்காலத்துப் பாரிய கற்சிற்பங்களும் ரோமனெஸ்க் காலத்தில் மீண்டும் பயன்பாட்டுக்கு வந்தன.

[left|200px|thumb|left|Schottenkirche இலுள்ள ரோமனெஸ்க் நுழைவாயில், [ரீஜென்ஸ்பேர்க் (Regensburg)]]

ரோமப்பேரரசு காலக் கட்டிடக்கலைக்குப் பின்னர் முழு ஐரோப்பாவையும் தழுவிய வகையில் வழங்கிவந்தது ரொமனெஸ்க் கட்டிடக்கலையே எனத் தெரிகின்றது. இக் கட்டிடக்கலைக்கான எடுத்துக்காட்டுகள் ஐரோப்பாக் கண்டத்தின் எல்லாப் பகுதிகளிலும் காணப்படுகின்றன. மத்தியகால மக்கள் அதிக அளவில் பயணங்களில் ஈடுபட்டிருந்ததே இதற்குக் காரணமாகச் சுட்டிக்காட்டப்படுகிறது. வணிகர்களும், பிரபுக்களும், போர்வீரர்களும், கலைஞர்களும், சாதாரண மக்களும் கூட வணிகம், போர், யாத்திரை போன்ற காரணங்களுக்காக ஐரோப்பாவையும், மத்தியதரைக் கடல் பிரதேசங்களியும் தாண்டிப் பிரயாணம் செய்தனர். இவறின்போது பல்வேறு பகுதிகளிலுமிருந்து கட்டிடங்கள் பற்றிய அறிவைத் தங்களுடன் கொண்டுவந்தனர். 

பகுப்பு:கட்டிடக்கலைப் பாணிகள்
பகுப்பு:பண்டைய உரோமர் காலக் கட்டிடக்கலை
பரோக் கட்டிடக்கலை

**பரோக் கட்டிடக்கலை** என்பது மிகவும் அலங்காரமான கட்டிடக்கலை ஆகும். இது 16ஆம் நூற்றாண்டின் பிற்பகுதியில் இத்தாலியில் தோன்றி, படிப்படியாக ஐரோப்பா முழுவதும் பரவியது. இது முதலில் கத்தோலிக்க திருச்சபையால், குறிப்பாக இயேசு சபையினர்களால் அறிமுகப்படுத்தப்பட்டது. சீர்திருத்த இயக்கம் மற்றும் சீர்திருத்தத் திருச்சபையை எதிர்கொள்ள, ஆச்சரியத்தையும் பிரமிப்பையும் ஏற்படுத்தும் புதிய கட்டிடக்கலையாக இது உருவாக்கப்பட்டது.
**பரோக் கட்டிடக்கலை**, இத்தாலி நாட்டில் 17ஆம் நூற்றாண்டில் உருவாகியது. இது மறுமலர்ச்சிக் கட்டிடக்கலையிலிருந்து, ரோமானிய மனிதநேயக் கூறுகளை எடுத்து, அவற்றைப் புதிய பாணியில், பயன்படுத்தியது.  இது சார்பற்ற மெய்மைக் கோட்பாட்டுவாதிகளினதும், அது சார்பான அரசினதும் வெற்றியை வெளிப்படுத்தும் விதத்தில், வெளிப்பட்டது எனலாம். நிறம், ஒளியும் நிழலும், சிற்பக்கலைக்குரிய பெறுமானம் மற்றும் செறிவு என்பன போன்ற விடயங்களில் எழுந்த புதிய அக்கறைகள் பரோக் கட்டிடக்கலையின் சிறப்பு இயல்புகளாக வெளிப்பட்டன.

## பரோக் கட்டிடக்கலையின் முன்னோடிகள்

thumb|left|The Duomo, Syracuse, Italy: Andrea Palma, architect, 1728-1753
முன்னெப்பொழுதும் அறிந்திராத வகையில், வடிவமைப்பில் பிரம்மாண்டமான ஒருமைத்தன்மையை (unity) வெளிக்காட்டிய, மைக்கலாஞ்சலோவின் பிற்கால ரோமன் கட்டிடங்கள், குறிப்பாக சென். பீட்டர் பசிலிக்கா, பரோக் கட்டிடக்கலையின் முன்னோடிகளாகக் கொள்ளத்தக்கவை. அவரது மாணவரான ஜியாகோமோ டெல்லா போர்ட்டா (Giacomo della Porta) என்பவர் இதே பாணியைப் பின்பற்றி வந்தார். குறிப்பாக கேசு தேவாலய (Church of the Gesù) முகப்பு கவனிக்கத் தக்கது. இது, கார்லோ மதேமோ (Carlo Maderno) என்பவரால் வடிவமைக்கப்பட்ட ஆரம்பகால பரோக் தேவாலயமான சாந்தா சுசான்னாவின் முகப்புக்கு நேரடியான முன்னுதாரணமாகத் திகழ்ந்தது. 17 ஆம் நூற்றாண்டில் பரோக் பாணி ஐரோப்பாவிலும், லத்தீன் அமெரிக்காவிலும் பரவியது.

## சிறப்பியல்புகள்

[thumb|right|230px|The Church of St. Nicolas in [Prague. Radical Bohemian Boroque]]

* ஒடுங்கி நீளமாக அமைந்திருந்த தேவாலயங்களில் நடுக்கூடம் (naves) அகலமாக அமைந்ததுடன் சில இடங்களில் வட்டவடிவமாகவும் வடிவமைக்கப்பட்டன.
* வலுவான ஒளி, நிழல் வேறுபாடுகளை உருவாக்கியோ, பல சாளரங்கள் மூலம் சீரான ஒளியை கட்டிடங்களுக்குள் விடுவதன் மூலமோ வியக்கத்தக்க ஒளிப் பண்புகள் ஏற்படுத்தப்பட்டன.
* அலங்காரங்களின் பயன்பாட்டில் தாராளம். (மரம், சாந்து, சலவைக்கல் முதலிய பொருள்களால் செய்யப்பட்ட சிறகுடன்கூடிய, கொழுத்த, குட்டையான குழந்தையின் சிற்பம் பொதுவாகக் காணப்படும்)
* உட்கூரைகளில் (ceiling) பெரிய அளவிலான ஓவியங்கள் வரையப்பட்டன.
* வெளி முகப்புகள் பெரும்பாலும் பெரிய அளவு நீட்சி அமைப்புகளைக் கொண்டிருக்கும்.
* உட்புறங்கள், ஓவியங்களாலும் சிற்பங்களாலும் அலங்கரிக்கப்படும் ஒர் இடம் என்பதைத் தவிர வேறெதுவும் இல்லை. (சிறப்பாக பிற்கால பரோக் கட்டிடங்களில்)
* ஒவியங்களில் முப்பரிமாண நுட்பங்களின் பயன்பாடுமூலம் ஒவியமும், கட்டிடக்கலையும் ஒன்று சேர்கின்றன.

## மேற்கோள்கள்

பகுப்பு:கட்டிடக்கலைப் பாணிகள்
சுற்றுச்சூழலியல்

சூழலைப் பற்றியும், உயிரினங்களுக்கும் சூழலுக்கும் இருக்கும் தொடர்பைப் பற்றியும் அறிவியல் அணுகுமுறையில் ஆயும் இயல் **சுற்றுச்சூழலியல்** (*Environmental science*) ஆகும்.  உயிருள்ளவற்றுக்கும் (குறிப்பாக மனிதன்), உயிரற்ற பூதவியல் கூறுகளுக்கும் இடையான தொடர்பாடலை விபரிக்கும் இயலாகவும் சூழலியலை கருதலாம்.  இவ்வியல் உயிரியல், வேதியியல், இயற்பியல், புவியியல், சமுதாயவியல், பொருளியல் ஆகிய மூல இயல்களை அறிவியல் ரீதியில் தொடர்புபடுத்தி அறியும் இயலாக கொள்லாம்.

சூழலில் ஒரு அங்கமான மனிதன் சூழலை எப்படி மாற்றியமைக்கின்றான் என்றும், மனித உடல் நலத்தை வாழ்வியலை மாறும் சூழல் எப்படி மாற்றியமைக்கின்றது என்பதும் சூழலியலின் பிரதான ஆய்வுக் கேள்விகளாக இருக்கின்றது.  வள பயன்பாடு, சூழல் மாசடைதல், காலநிலை மாற்றங்கள், கழிவு பொருள் அகற்றல்/மீள் பயன்பாடு, தாங்குதிற வளர்ச்சி போன்ற துறைகளில் சுற்றுச் சூழலியலின் கவனம் இருக்கின்றது.

## சுற்றுச்சூழல்
*முதன்மைக் கட்டுரை: [[சுற்றுச்சூழல்]]*

### தமிழக சூழல் ஆராய்ச்சி/நிர்வாக மையங்கள்
* தமிழ் நாடு அரசு சுற்றுச்சூழல் துறை - ஆங்கிலம்/தமிழ் 
* மழைநீர் சேகரிப்பு - தமிழ்/ஆங்கிலம்  
* தமிழ்நாடு வனத்துறை - ஆங்கிலம் 
* MS Swaminathan Research Foundation - MSSRF - ஆங்கிலம் 
* Tamil Nadu Pollution Control Board - ஆங்கிலம்
* Tamil Nadu Agricultural University - ஆங்கிலம்
* Madras School of Economics - ஆங்கிலம் 
* TN Veterinary and Animal Sciences University ஆங்கிலம்/தமிழ்
* Institute of Water Studies - ஆங்கிலம்
* TN Environmental Information system (ENVIS) 

### இந்திய சூழலாய்வு/நிர்வாக மையங்கள்
* Center for Indian Knowledge Systems - ஆங்கிலம்
* National Institute for Ocenography - ஆங்கிலம் 

### தமிழீழ சூழல் ஆராச்சி/நிர்வாக மையங்கள்
*சூழல் நல்லாட்சி ஆணையம்
*தமிழீழ வனவள பாதுகாப்பு பிரிவு
*பொருண்மிய மேம்பாட்டு நிறுவனம் - (TEEDOR) - http://www.teedor.org/ 
*பொருண்மிய மதியுரைகம் - (The Economic Consultancy House) - http://www.techonnet.org/
*தமிழீழ காலநிலை அவதானிப்பு நிலையம்

### இலங்கை சூழல் ஆராச்சி/நிர்வாக மையங்கள்
* http://www.lankalibrary.com/natural.html
* http://www.cea.lk/

## வெளி இணைப்புகள்
* கவலை தரும் நம் சுற்றுச் சூழல் - திசைகள் சிறப்பிதழ்
* http://www.gmwatch.org/profile1.asp?PrId=291 
* http://www.ontarioconserves.gov.on.ca/pdf/Tamil.pdf 

பகுப்பு:சூழலியல்
பகுப்பு:புவி அறிவியல்கள்
சிற்பநூல்கள்

**சிற்பநூல்கள்** என்பன பண்டைய இந்தியாவின் கட்டிடக்கலை, சிற்பக்கலை என்பவை தொடர்பான நூல்கள் ஆகும். பல சிற்ப நூல்கள் இருந்ததற்கான சான்றுகள் இருந்தபோதிலும், இன்று முழுமையாகக் கிடைப்பவை சிலவே. இவற்றுள், மானசாரம், மயமதம், விஸ்வகர்மீயம் போன்றவை முக்கியமானவை. 

## சிற்பநூல்களின் தோற்றம் பற்றிய கருத்துக்கள்

இந்தச் சிற்பநூல்களின் அடிப்படை இந்து வேதங்களில் அடங்கியிருப்பதாகச் சிலர் கூறுகின்றனர். நான்கு வேதங்களில் ஒன்றான அதர்வ வேதத்தின் ஒரு பகுதியாகக் கட்டிடக்கலை, சிற்பக்கலை என்பன கருதப்பட்டு, இவற்றை *ஸ்தபத்ய வேதம்* எனவும் குறிப்பிடுவர். எனினும் இதற்குச் சரியான சான்றுகள் கிடையா. அதர்வண வேதம், ஏனைய மூன்று வேதங்களுடன் ஒப்பிடுகையில் காலத்தால் பிந்தியது. ஆனாலும், அதர்வண வேதம் தொடர்பான நூல்கள் அனைத்துமே கி.மு நான்காம் நூற்றாண்டுக்கும் முற்பட்டவை என்று கருதப்படுகின்றது. இந்த நூல்கள் எதிலுமே கட்டிடக்கலை, சிற்பம் சம்பந்தமாகக் குறிப்பிடத்தக்க அளவில் தகவல்கள் இல்லை. முறையான சிற்பநூல்கள் அனைத்தும் கி.பி ஒன்பதாம் நூற்றாண்டுக்குப் பிற்பட்டவையே. இந்த இடைப்பட்ட பதினொரு நூற்றாண்டுகளிலாவது, அதர்வ வேதத்திலிருந்து மேற்படி கலைகளின் படிமுறை வளர்ச்சிக்குச் சான்றாகக் கருதக்கூடிய வேதம் சார்ந்த நூல்கள் எதுவும் கண்டறியப்படவில்லை. 

பகுப்பு:இந்தியக் கட்டிடக்கலை
தமிழ்நாட்டின் சட்டமன்றத் தொகுதிகள்

தமிழ்நாட்டிலுள்ள, சட்டமன்றத் தொகுதிகள் மொத்தம் 234 ஆகும். சட்டமன்றத்தின் தலைமை அதிகாரி, சபாநாயகர் என்று அழைக்கப்படுகிறார். சட்டசபையின் காலம் ஐந்து ஆண்டுகள் ஆகும். தொகுதி மறுசீரமைப்பிற்குப் பிறகு, தற்போதைய தமிழக சட்டமன்றத் தொகுதிகள் மாவட்ட வாரியாகக் கீழே கொடுக்கப்பட்டுள்ளன.

## 2007-ஆம் ஆண்டிலிருந்து தொகுதிகளின் பட்டியல்

இவற்றுள் 44 தொகுதிகள், பட்டியற் சாதியினர் வேட்பாளர்கள் போட்டியிடவும், 2 தொகுதிகள் பட்டியற் பழங்குடியினர் வேட்பாளர்கள் போட்டியிடவும் ஒதுக்கப்பட்டவையாகும்.

## இவற்றையும் பார்க்க
*தமிழ்நாடு சட்டமன்ற மேலவைத் தொகுதிகள்
*தமிழக சட்டமன்றத் தொகுதி மறுசீரமைப்பு 2008

## மேற்கோள்கள்

## வெளி இணைப்புகள்
* இந்தியத் தேர்தல் ஆணையம் 
* தலைமை தேர்தல் அதிகாரி, தமிழ்நாடு
கல்கி (இதழ்)

**கல்கி** என்பது உலகத் தமிழர்களிடையே நன்கு அறியப்பட்ட தமிழ் வார இதழாகும். இது தமிழ்நாட்டின் சென்னையிலிருந்து வெளியானது. இந்த இதழ் எழுத்தாளர் கல்கி கி. கிருஷ்ணமூர்த்தியால் 1941-இல் துவக்கப்பட்டது.  தி. சதாசிவம் பத்திரிகையின் இணை நிறுவனராக இருந்தார். பொன்னியின் செல்வன், ம சிவகாமியின் சபதம் போன்ற வரலாற்று நாவல்களை வெளியிட்டதற்காக இந்த இதழ் அறியப்பட்டது. 

கல்கி கிருஷ்ணமூர்த்தி இந்த இதழின் ஆசிரியராக இருந்தார். அவரது காலத்தில் இதன் தரம் காரணமாக பெரிதும் மதிக்கப்பட்டது. 1977 இல் இதழின் வெளியீடு நிறுத்தப்பட்டது, ஆனால் 1978 ஜூனில் மீண்டும் வெளிவரத் தொடங்கியது. வெள்ளி விழா புதினப் போட்டியில் இந்த இதழின் முதல் பரிசை வென்ற முள்ளும் மலரும் (உமாச்சந்திரன் எழுதியது) இந்த இதழில் தொடராக வெளிவந்தது, பின்னர் அதே பெயரில் வெற்றிகரமான தமிழ் திரைப்படமாக வந்தது. கல்கி கிருஷ்ணமூர்த்திக்குப் பின்னர் தி. சதாசிவம், கல்கியின் புதல்வர் கி. ராஜேந்திரன், புதல்வி சீதா ரவி ஆகியோர் ஆசிரியர்களாக இருந்தனர். அதன் பிறகு ஆசிரியராக கல்கியின் பேத்தி இலட்சுமி நடராஜன் இருந்தார்.

## வலைதளம்
கோவிட்-19 பெருந்தொற்று காரணமாக 2020 ஆண்டின் துவக்கத்தில் கல்கியின் அச்சுப் பதிப்பு நிறுத்தப்பட்டது. அதன் பிறகு, கல்கி குழுமத்தால் கல்கி ஆன்லைன் என்ற செய்தி வலைத்தளம் 2021 செப்டம்பரில் நிறுவப்பட்டது. இந்த வலைத்தளம் கல்கியின் முந்தைய அனைத்து அச்சுப் பதிப்புகளையும் மின்-இதழாக வழங்குகிறது.

## மேற்கோள்கள்

## வெளி இணைப்பு
* இணையத்தில் கல்கி இதழ்

பகுப்பு:தமிழ்நாட்டுத் தமிழ் இதழ்கள்
கட்டடக்கலைப் பாணி

**கட்டிடக்கலைப் பாணி** என்பது பெரும்பாலும், உருவம், கட்டிடப்பொருட்கள் என்பவை உட்பட, தோற்றத்தை அடிப்படையாகக் கொண்டு கட்டிடங்களை அல்லது கட்டிடக்கலையை வகை பிரிக்கும் ஒரு முறை எனலாம். இவ்வாறு தோற்றம் சார்ந்த வகைபிரித்தல் முறை கட்டிடக்கலை முறையாக விளங்கிக் கொள்வதற்குரிய ஒரு முழுதளாவிய (holistic) முறையல்ல. இது பற்றிய ஆய்வுகள், கட்டிடக்கலை வரலாறு மற்றும் படிமலர்ச்சி போன்ற துறைகளோடு பெரிதும் ஒத்திருக்கின்றது. கட்டிடக்கலை வரலாற்றில் கோதிக் கட்டிடக்கலை பற்றி ஆய்வு செய்யும்போது, அக் கட்டிடக் கலைவடிவம் உருவாகக் காரணமான எல்லா விதமான சூழலும், பின்னணியும் கவனத்துக்கு எடுத்துக் கொள்ளப்படுகின்றன. ஆனால் கட்டிடக்கலையை வகைப்படுத்தும் கட்டிடக்கலைப் பாணி பற்றிய ஆய்வுகள், அக்கட்டிடக்கலையின் சிறப்பு இயல்புகளையே முன்னிலைப் படுத்துகின்றன. இந்த அணுகுமுறை மூலமே "கோதிக் பாணி" போன்ற சொற் பயன்பாடுகள் உருவாகின்றன.  **கோதிக் கட்டிடக்கலை** என்னும் சொற்றொடர் ஒரு குறிப்பிட்ட வரலாற்றுச் சூழலில் ஒரு குறிப்பிட்ட காலத்தில் உருவான கட்டிடக்கலையைக் குறிக்கின்றது. ஆனால், கோதிக் பாணி எனும் சொல், குறிப்பிட்ட சிறப்பு இயல்புகளுடன் கூடிய, அதற்குரிய சூழல், காலம் எதனுடனும் தொடர்பற்ற கட்டிடங்களையும் குறிக்கக் கூடும். அதனால் கோதிக் பாணிக் கட்டிடம் ஒன்றை இன்றும் கட்டிக்கொள்ளமுடியும்.

கட்டிடக்கலை வரலாற்றிலே ஏராளமான கட்டிடக்கலைப் பாணிகள் உருவாகியுள்ளன. இவற்றுட் சில கீழே பட்டியலாகத் தரப்பட்டுள்ளன.

பகுப்பு:கட்டிடக்கலைப் பாணிகள்
ஜார்ஜ் எல். ஹார்ட்

**ஜார்ஜ் எல். ஹார்ட்** (*George Luzerne Hart, III*; பிறப்பு  1945) கலிஃபோர்னியாப் பல்கலைக்கழகத்தில் (பேர்க்லி) தமிழ்ப் பேராசிரியராகப் பணியாற்றுகிறார். பெர்க்லி பல்கலைக்கழகத்தில் தமிழ்த்துறை ஆரம்பிக்கப்பட்டதற்கும் இவரே மூல காரணர் ஆவார். தமிழின் தொன்மையையும் பெருமையையும் உலகத்துக்கு உணர்த்தியவர்களில் இவர் முக்கியமானவர். இவருடைய கடும் முயற்சியினால் செப்டம்பர் 2004 இல் இருந்து தமிழ் செம்மொழியாக அங்கீகரிக்கப்பட்டது. பிறப்பால் இவர் ஓர் ஆங்கிலேயர் ஆவார். ஹார்ட் சமஸ்கிருதத்தில் முனைவர் பட்டத்தை ஹார்வர்ட் பல்கலைக்கழகத்தில் பெற்றுள்ளார். அத்துடன் விஸ்கொன்சின் பல்கலைக்கழகத்தில் சமஸ்கிருத பேராசிரியராகப் பணியாற்றினார். இவருக்கு இலத்தீன், கிரேக்கம், உருசியம், செருமானியம், பிரெஞ்சு போன்ற பல மொழிகளிலும் தேர்ச்சி உண்டு.

ஹார்ட் பல பழந்தமிழ் நூல்களை ஆங்கிலத்திற்கு மொழிபெயர்ப்புச் செய்துள்ளார். இவர் மொழிபெயர்த்த *The Poems of The Tamil Anthologies* (1979) எனும் நூல்  The American Book Award-இக்குப் பரிந்துரை செய்யப்பட்டது. *The Four Hundred Songs of War and Wisdom *(1999) எனும் புறநானூறு மொழிபெயர்ப்பு தென்னாசிய மையம் ஏ.கே.ராமானுஜன் பரிசைப் பெற்றது. கனேடிய இலக்கியத் தோட்டமும், ரொறொன்ரோ பல்கலைக்கழக தென்னாசிய மையமும் இணைந்து வழங்கும் இயல் விருதை 2005-ஆம் ஆண்டில் பெற்றுள்ளார்.

## குடும்பம்
இவரின் மனைவி கவுசல்யா என்பவராவார். அவர் ஒரு ஆசிரியர்.

## படைப்புகள்
* *The Poems of Ancient Tamil, Their Milieu and Their Sanskrit Counterparts* 
* *A Rapid Sanskrit Method* 
* *The Four Hundred Songs of War and Wisdom: An Anthology of Poems from Classical Tamil, the Purananuru* 
* *Poets of the Tamil Anthologies: Ancient Poems of Love and War*
* *The Forest Book of the Ramayana of Kampan (ஆரண்ய காண்டம்)*
* தற்பொழுது பதிற்றுப்பத்தினை ஆங்கிலத்தில் மொழிபெயர்க்கும் பணியில் இருக்கிறார்.

## மேற்கோள்கள்

## வெளி இணைப்புகள்

* பெர்க்லி பல்கலைகழக வலைத்தளத்தில் ஹார்ட் பற்றிய குறிப்பு 
*வலைப்பதிவில் வந்த ஹார்ட் பற்றிய குறிப்பு ஒன்று
*வலைப்பதிவில் வந்த ஹார்டின் செவ்வி ஒன்று 
* Profile at the University of California, Berkeley 
* Interview with Hart 
* Interview with a Tamil magazine 

பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:திராவிடவியலாளர்கள்
பகுப்பு:வாழும் மக்கள்
பகுப்பு:1945 பிறப்புகள்
பகுப்பு:தமிழ் வளர்த்த பிற மொழியினர்
பகுப்பு:இதரகளங்களில் பத்மசிறீ விருது பெற்றவர்கள்
பகுப்பு:தமிழ்-ஆங்கில மொழிபெயர்ப்பாளர்கள்
பகுப்பு:தமிழியல் ஆய்வாளர்கள்
பகுப்பு:இயல் விருது பெற்றவர்கள்
கணிமை எண்முறைகள்

கணிதத்தில் பல வித எண்முறைகள் உண்டு.  தசம எண்முறையே பொதுவான பயன்பாட்டில் இருக்கும் எண்முறை.  கணினியில் கணித்தலுக்கு ஈரியல் அல்லது இருமை எண் முறையே அடிப்படையாக அமைகின்றது.  இவை தவிர பிற பல எண் முறைகளும் வெவ்வேறு சந்தர்ப்பங்களில் கணிமைக்கு உபயோகமாக அமைகின்றது, இவற்றை **கணிமை எண்முறைகள்** எனலாம்.

பகுப்பு:எண்கள்
பகுப்பு:கணிமை எண்கணிதம்
ஆனி உத்தரம்

**ஆனி உத்தரம்** நடராஜரின் அபிஷேக நாள் ஆகும். ஆனி மாதத்தின் உத்தர நட்சத்திரத்தில் வரும் இந்நாளில் உதயத்தில் நடராஜ தரிசனம் செய்யப்பட வேண்டும்.

## மேற்கோள்கள்

பகுப்பு:சிவ விரதங்கள்
பகுப்பு:இந்து சமய விழாக்கள்
திருச்சிற்றம்பலம்

தேவாரம் ஓதுவதற்கு முன் **திருச்சிற்றம்பலம்** என்று சொல்லி விட்டுத் தொடங்குவது மரபு. காரணம் இந்த சிதம்பர புண்ணிய ஸ்தலம் தான் சைவத் திருமுறைகளைப் பாதுகாத்து உபசரித்து வந்துள்ளது. இது இசை உலகிற்கே பிறப்பிடம். அதனால் தான் திருமுறை ஓதுபவர்கள் ஆரம்பத்திலும் முடிவிலும் திருச்சிற்றம்பலம் என்று சொல்வார்கள்.

பகுப்பு:சைவத் திருமுறைகள்
நாடு

அரசியல்சார் புவியியல் மற்றும் பன்னாட்டு உறவுகள் தொடர்பில் **நாடு** என்பது ஒரு புவியியற் பிரதேசமாகும். சாதாரண வழக்கில் *நாடு* என்ற சொல், *தேசம்* (பண்பாடு சார்ந்த ஒன்று) மற்றும் *[[அரசு]]* (அரசியல் சார்ந்த ஒன்று) என்னும் இரண்டு கருத்துருக்களையும் குறிக்கப் பயன்படுத்தப்படுகின்றது.

## இவற்றையும் பார்க்க
* தேச-அரசு நவீன தேச-அரசுகளின் அபிவிருத்தி பற்றிய வரலாறு
* நாடுகளின் பட்டியல்
* நாடுவாரியாகப் பட்டியல்கள்
* சர்வதேசப் பகுதிகளின் பட்டியல்
* உள்ளமைந்த நாடுகள்
* அரசு
* தங்கிவாழ் இடப்பரப்பு
* தங்கிவாழ் ஆள்புலங்களின் பட்டியல்
* உபதேசிய உறுப்புக்களின் பட்டியல்
* ISO 3166, நாடுகளின் பட்டியலும், அவற்றுக்குரிய அனைத்துலக நியமக் குறியீடுகளும்.
* நாடுகளின் பெயர் வரலாற்றுப் பட்டியல்
* ஆள்புலம்
* எல்லை

## வெளி இணைப்புகள்
* சி.ஐ.ஏ உலகத் தகவல் நூல் 


பகுப்பு:அரசறிவியல்

## மேற்கோள்கள்
மச்ச அவதாரம்

**மச்ச அவதாரம்** என்பது வைணவ சமயக் கடவுள் விஷ்ணு எடுத்த தசாவதாரங்களில் முதல் அவதாரம் ஆகும். மச்சம் அல்லது மத்ஸ்யம் என்பது சமசுகிருத மொழியில் மீன் எனப் பொருள் தரும். இந்த அவதாரத்தில் விஷ்ணு நான்கு கைகளுடன் மேற்பாகம் தேவருபமாகவும் கீழ்ப்பாகம் மீனின் உருவாகவும் கொண்டவராகத் தோன்றினார் என்று மச்ச புராணம் கூறுகிறது.

பெரும் பிரளயத்தின் போது விஷ்ணு மீன் அவதாரம் எடுத்து, வைவஸ்தமனுவின் குடும்பத்தினரையும், சப்தரிஷிகளையும் காத்து, மீண்டும் பூவுலகில் அனைத்து உயிரினங்களையும் செழிக்க வைத்தார். 

## இதனையும் காண்க
* வைவஸ்தமனு
* மச்ச புராணம்

## மேற்கோள்கள்


பகுப்பு:திருமாலின் அவதாரங்கள்

பகுப்பு:தசவதார மூர்த்திகள்
வாமனர்

right|thumb|250px|வாமன அவதாரம்

**வாமன அவதாரம்** என்பது வைணவர்கள் முழுமுதற் கடவுளாகக் கருதும் விஷ்ணுவின் ஐந்தாம் அவதாரம் ஆகும். அவதாரம் என்றால் இறைவன் மனித அல்லது வேறு ஒரு உருவில் இவ்வுலகில் பிறத்தல். இதன் நோக்கம் தருமத்தை நிலைநாட்டலாகும். இந்த அவதாரத்தில் இவர் கேரளத்தில் பிராமண குலத்தில் பிறந்தார். இவர் குள்ளமான உருவம் கொண்டவராய் இருந்தார். இவர் *உபேந்திரர்* என்றும் அழைக்கப்படுகிறார். 

மகாபலி சக்கரவர்த்தி தீவிர விஷ்ணு பக்தன். ஆயினும் அவன் அரக்கர் குலத்தைச் சேர்ந்தவன். அவன் ஒருமுறை உலகை வெல்ல யாகம் ஒன்று நடத்த திட்டமிட்டான். அதனை முறியடிக்க விஷ்ணு மூன்றடி வாமன உருவத்துடன், யாக சாலைக்கு வந்து அவனிடம் மூன்றடி மண் கேட்டார். மிகுந்த செருக்குடன் இருந்த மாபலி தர சம்மதம் தந்தான். பகவான் **திரிவிக்கிரமன்** வடிவு எடுத்து வானை ஒரு காலாலும், மண்ணுலகை ஒரு காலாலும் அளக்க, மூன்றாமடியை அவனது தலையில் வைத்து அவனது அகந்தையை ஒழித்தார்.

## மேற்கோள்கள்


பகுப்பு:திருமாலின் அவதாரங்கள்
பகுப்பு:தசவதார மூர்த்திகள்
வராக அவதாரம்

**வராக அவதாரம்** (*Varaha*) என்பது விஷ்ணுவின் மூன்றாம் அவதாரம் ஆகும். இதில் இவர் காட்டுப்பன்றி (வராகர்) அவதாரம் எடுத்தார். பூமியைக் கைப்பற்றிக் கடலுக்கடியில் எடுத்துச் சென்ற இரணியகசிப்புவின் தம்பியான இரண்யாட்சன் என்ற அசுரருடன், வராக அவதாரத்தில், விஷ்ணு, ஆயிரம் ஆண்டுகள் போர் செய்து, இரண்யாட்சனை கொன்று விட்டு, அவர் பூமியை துக்கி கொண்டு வந்து சூரியக் குடும்பத்தில் அதை வைத்தார். சதபத பிராமணம், தைத்தர்ய ஆரண்யகம், இராமாயணம் போன்ற இலக்கியங்களில் இந்த அவதாரத்தினைப் பற்றிக் கூறப்பட்டுள்ளது. வராக அவதாரம் என்பதை ஆதி வராகம், யக்ஞ வராகம், பிரளய வராகம் என்று மூன்றாக பிரித்துள்ளனர். இந்தப் பிரிவு, அதன் வடிவத்திற்கேற்ற படி பிரிக்கப்பட்டுள்ளது. விஷ்ணு கட்டுப்பன்றி உருவில் ஏழு உலக மண்ணையும் இடறிப் பார்த்தது மட்டுமில்லாமால், அவர் சிவனை ஒரு நெருப்பு தூணாக இலிங்கோத்பவர் என்று அவர் உருவம் எடுத்த போது அவரின் அடியை கண்டுபிடித்து மற்றும் அவரையும், பிரம்மனை ஒரு அன்னமாக ஹம்சர் என்று அவர் உருவம் எடுத்த போது அவரையும், பூமியையும் சேர்த்து மூவரையும் தன் தந்தங்களால் தூக்கி எடுத்து அவர் தான் பரப்பிரம்மன் என்று நிரூபித்தார் எல்லோருக்கும்.

## கோயில்களில் வராக அவதாரம்
ஏரான் எனும் மத்தியப் பிரதேசத்தில் அமைந்துள்ள இடத்தில் குப்தர்கள் காலத்து வராக அவதாரத்தின் படிமம் உள்ளது. இதுவே தற்போது இருக்கும் படிமங்களில் தொன்மையானது. மாமல்லபுரத்தில் ஆதி வராகம் சிலை குடவரையாக செதுக்கப்பட்டுள்ளது. மாமல்லபுரத்தில் இருப்பது பொ.ஊ. 7 மற்றும் பொ.ஊ. 8 ம் நூற்றாண்டைச் சேர்ந்ததாக உண்டு.

காஞ்சிபுரம் கைலாசநாதர் கோயில், திருப்பரங்குன்றம் முருகன் கோயில் ஆகியவற்றில் குடவரையாக வராக அவதாரம் சிலைகள் உள்ளது. இவை பல்லவர்கள் மற்றும் சோழர்கள் காலத்தில் அமைக்கப்பட்டதாகும்.

## கருவி நூல்
* வராக புராணம்

## ஆதாரங்கள்


பகுப்பு:திருமாலின் அவதாரங்கள்
பகுப்பு:தசவதார மூர்த்திகள்
கொடும்பாளூர்

**கொடும்பாளூர்** (*Kodumbalur*) என்பது புதுக்கோட்டை மாவட்டத்தில் உள்ள ஓர் ஊராகும். இந்த ஊர் சங்க கால இலக்கியமான சிலப்பதிகாரத்தில் பேசப்படுகிற தொன்மைப் புகழ்மிக்க ஊர் ஆகும். சுந்தரர் எழுதிய திருத்தொண்டர் தொகையிலும், சேக்கிழார் எழுதிய பெரியபுராணத்திலும் இவ்வூர் குறிப்பிடப்பட்டுள்ளது.

## கொடும்பாளூர் கற்றளிகள்
மிகச்சிறந்த வடிவமைப்பு மற்றும் வரலாற்று சிறப்புக் கொண்ட கற்கோவில்களைக் கொண்டது **கொடும்பாளூர்**. இக்கோயில்களின் சிறப்பு கொடும்பாளூரை இந்தியநாட்டு நினைவிடங்களில் முக்கிய இடத்தைப் பெற்றுத்தந்தது. பல நினைவுச்சின்னங்கள் இங்கே இருந்தாலும், தற்போது இரண்டு மட்டுமே எஞ்சியுள்ளன. ஒன்று மூவர் கோயில் மற்றொன்று முசுகுந்தேஸ்வரர் கோயில். மேலும் ஐவர் கோயில் இருந்ததற்கான அடித்தளமும் மற்றொரு சிவன் கோவிலும் இருந்ததற்கான தடையம் உள்ளது.

சுற்றுலா பயணிகள் மற்றும் வரலாற்று ஆர்வலர்களின் கவனத்தை ஈர்ப்பது ஐவர் கோயில். இந்தக் கோயில்கள் பிற்காலச் சோழர்களின் கலைக்குச் சான்றாய் விளங்குகின்றன. முக்கியமாகக் கருதப்படும் கல்வெட்டுக்களும் இங்கே காணக்கிடைக்கின்றன.

## செல்லும் வழி
கொடும்பாளூர், புதுக்கோட்டை மாவட்டத்தில் திருச்சிராப்பள்ளி- மதுரை சாலையில் அமைந்துள்ளது. விரைவுப் பேருந்துகள் நிற்காமல் செல்லக்கூடும். அதனால் விராலிமலையில் இறங்கி நகரப்பேருந்துகள் மூலம் கொடும்பாளூர் வந்து சேரலாம். 

புதுக்கோட்டையிலிருந்து கொடும்பாளூர் வழியாக மணப்பாறை செல்லும் பேருந்துகள் உள்ளன. அவற்றில் ஏறினால் சுமார் 35 கிலோமீட்டர் தொலைவில் அமைந்துள்ளது கொடும்பாளூர். (மணப்பாறையில் இருந்து 5 கிலோமீட்டர்). அல்லது புதுக்கோட்டையிலிருந்து விராலிமலையை அடைந்து, அங்கிருந்து நகரப்பேருந்துகளைப் பிடிக்கலாம்.

## நாவல்களில் கொடும்பாளூர்
* கல்கியின் பொன்னியின் செல்வன் நாவலில் அருள்மொழிவர்மனின் (முதலாம் ராஜராஜ சோழன்) மனைவியாக வரும் வானதி கொடும்பாளூரை சேர்ந்தவர் ஆவார்.
* பொன்னியின் செல்வனுக்கு தொடர்ச்சியாக எழுதப்பட்ட காவிரி மைந்தன் நாவலிலும் வானதியின் பிறப்பிடமான கொடும்பாளூர் குறிப்பிடப்பட்டுள்ளது.
* அகிலனின் வேங்கையின் மைந்தன் நாவலில் கொடும்பாளூரைப் பற்றி எழுதப்பட்டுள்ளது.

## வெளி இணைப்புகள்

* கொடும்பாளூர் - ஒரு இணையச் சுற்றுலா
* கொடும்பாளூர் பயணக்கட்டுரை  

## மேற்கோள்கள்

பகுப்பு:புதுக்கோட்டை மாவட்டத்திலுள்ள கிராமங்கள்
அப்பம்

**அப்பம்** அல்லது "ஆப்பம்" என்று அழைக்கப்படும் இப்பண்டம் இந்தியா மற்றும் இலங்கையில் பிரபலமான ஒரு தோசை வகையை சார்ந்த தென்னிந்தியா உணவாகும். இது அரிசி மாவில், தேங்காய் பால் கலந்து செய்யப்படுகின்றது. ஆப்பம் மொத்தம் நான்கு வகையில் தயாரிக்கப்படுகிறது. அவை வெள்ளையாப்பம் (சாதா ஆப்பம்), பாலாப்பம், முட்டையாப்பம், அப்பம் (தென்னிந்தியாவில் கிறுத்துவர் வழிபாட்டில் சிறியளவில் செய்யபடுவது) என நான்கு வகைகளில் தயாரிக்கபடுகிறது.

ஆப்பம் சுடுவதற்கான பாத்திரம் ஆப்பச்சட்டி அல்லது ஆப்பக்கல் எனப்படுகிறது. ஆப்பம் அது சுடப்படும் சட்டி போன்ற வடிவத்தில் வருகிறது. உட்குழிவாக அமையும் ஆப்பத்தின் நடுவில் முட்டையை உடைத்துப் போட்டுச் சுடும்போது முட்டை ஆப்பமும் சிறிதளவு தேங்காய்ப் பால் விட்டுச் சுடும்போது பால் ஆப்பமும் கிடைக்கின்றன.
மேலும் ஆப்பத்திற்கு தேங்காய் பால் சரியான இணை பதார்த்தமாக இருந்தாலும் வரமிளகாய் தேங்காய் சட்னி ஒரு காரமான இணை பதார்த்தமாக சேர்த்து கொள்ளப்படுகிறது.

## அப்ப வகைகள்

* வெள்ளை அப்பம்
* பால் அப்பம்
* முட்டை அப்பம்
* கருப்பட்டி அப்பம்

## அப்பமும் கதைகளும்
* குரங்கு அப்பம் பகிர்ந்த கதை
* இயேசு அப்பம் பகிர்ந்த கதை

## சான்றுகள்

பகுப்பு:தமிழர் உணவுகள்
பகுப்பு:கேரள சமையல்
பகுப்பு:உரொட்டிகள்
மணப்பாறை

**மணப்பாறை** (ஆங்கிலம்:*Manapparai*), இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டத்தில் மணப்பாறை வட்டத்தில் இருக்கும்  ஒரு முதல்நிலை நகராட்சி ஆகும். திருச்சியில் இருந்து மணப்பாறை சுமார் 40கிமீ தொலைவில் உள்ளது. மேலும் இவ்வூரில் மணப்பாறை முறுக்கு மற்றும்  மாட்டுச்சந்தைக்கும் மிகவும் புகழ்பெற்றதாகும். " மண " என்பதற்கு தமிழில் கடினம் (HARD) என்று பொருள்; மணப்பாறை - கடினமான பாறைகள் கொண்ட நிலபகுதி என்பதாகும். மணப்பாறை சட்டமன்றத் தொகுதி கரூர் மக்களவைத் தொகுதிக்கு உட்பட்டதாகும். மேலும் திருச்சிராப்பள்ளி மாவட்டத்தில் மேற்கு மற்றும் தென்மேற்கு பகுதியில் உள்ள மாவட்ட எல்லைகளை தனியாக பிரித்து அதை மணப்பாறையை தலைமையிடமாக கொண்டு தனி மாவட்டமாக **மணப்பாறை மாவட்டம்** ஆக அறிவிக்க தகுதி உடைய நகரமாக உள்ளது என்பது குறிப்பிடத்தக்கது.

## புவியியல்
இவ்வூரின் புவியியல் ஆள்கூறுகள்  ஆகும். கடல் மட்டத்தில் இருந்து இவ்வூர் சராசரியாக 208&nbsp;மீட்டர் (682&nbsp;அடி) உயரத்தில் இருக்கின்றது.

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, 27 நகராட்சி மன்ற உறுப்பினர்களையும், 9,934  குடும்பங்களையும் கொண்ட இந்நகரத்தின் மக்கள்தொகை 40,510  ஆகும்.  அதில் 20,139  ஆண்களும், 20,371 பெண்களும் உள்ளனர்.   இந்நகரத்தின் எழுத்தறிவு 87.8%  மற்றும் பாலின விகிதம் 1000 ஆண்களுக்கு, 1,012பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 4090 ஆகவுள்ளது. குழந்தைகள் பாலின விகிதம்,  1000 ஆண் குழந்தைகளுக்கு, 951  பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும்  முறையே 4,849  மற்றும் 73 ஆகவுள்ளனர். மக்கள்தொகையில் இந்துக்கள் 65.67%, இசுலாமியர்கள் 11.3%, கிறித்தவர்கள் 22.95%  மற்றும் பிறர் 0.08% ஆகவுள்ளனர்.

## கல்வி
இங்கு பத்துப் பள்ளிக்கூடங்கள் மற்றும் இரண்டு கல்லூரிகள் உள்ளன.

## போக்குவரத்து
மணப்பாறை திருச்சிக்கு திண்டுக்கல்லுக்கும் இடையில் தேசிய நெடுஞ்சாலை 83 (பழைய எண்  - 45)-இல் அமைந்துள்ளது. மணப்பாறை நகரம், துவரங்குறிச்சி, புதுக்கோட்டை, குளித்தலை, கோவில்பட்டி ஆகிய நகரங்களுடனும் சாலை மார்க்கமாக இணைக்கப்பட்டுள்ளது 

### பேருந்து போக்குவரத்து
மணப்பாறை நகரின் மையப்பகுதியில் ஒரு பேருந்து நிலையம் அமைந்துள்ளது. திருச்சி, திண்டுக்கல், பழநி, தேனி போன்ற நகரங்களுக்கு இங்கிருந்து அடிக்கடி பேருந்து சேவை உள்ளது.

மணப்பாறையிலிருந்து கீழ்காணும் நகரங்களுக்கும் பேருந்து சேவை உள்ளது.

* மதுரை
* துவரங்குறிச்சி
* புத்தாநத்தம்
* விராலிமலை
* இலுப்பூர்
* thumb|மணப்பாறை பேருந்து நிலையம்புதுக்கோட்டை
* பட்டுக்கோட்டை
* பொன்னமராவதி
* பாலக்குறிச்சி 
* மருங்காபுரி
* கொடும்பாளூர்
* கரூர்
* ஈரோடு
* நாமக்கல்
* சேலம்
* தோகைமலை
* குளித்தலை
* முசிறி
* துறையூர்
* நெய்வேலி
* கடலூர்
* பொள்ளாச்சி
* கோயம்பத்தூர்
* சென்னை
* வேலூர்
* காஞ்சிபுரம்
* தஞ்சாவூர்
* கும்பகோணம்
* போடி
* தேவாரம்
* குமுளி
* கொடைக்கானல்

### தொடர்வண்டி போக்குவரத்து
மணப்பாறை தொடர்வண்டி நிலையம் திருச்சி - திண்டுக்கல் மின்மயமாக்கப்பட்ட இருப்புப்பாதையில் அமைந்துள்ளது .

## மேற்கோள்கள்


## வெளி இணைப்புகள்
* GeoHack - மணப்பாறை

பகுப்பு:தமிழ்நாடு முதல் நிலை நகராட்சிகள்
பகுப்பு:திருச்சிராப்பள்ளி மாவட்ட நகராட்சிகள்
இலங்கை ரூபவாகினி கூட்டுத்தாபனம்

**இலங்கை ரூபவாகினி கூட்டுத்தாபனம்**, இலங்கையின் பொது நிதியில் நடாத்தப்படும் தேசிய தொலைக்காட்சி ஆகும். கல்வி  மற்றும் பயன்தரும்  தகவல்களை வழங்குவதற்காக இது யப்பான் மக்களால் இலங்கைக்கு அன்பளிப்பு செய்யப்பட்டது.

1982 ஆம் ஆண்டின் இல. 6ம் நாடாளுமன்றச் சட்டத்தின் கீழ் தேசியத் தொலைக்காட்சிச் சேவையாக நிறுவப்பட்டது. சிங்களம், தமிழ் மற்றும் ஆங்கிலம் ஆகிய மூன்று மொழிகளில் நிகழ்ச்சிகள் தொகுத்து/தயாரித்து ஒளிபரப்பப்படுகின்றன.

ரூபவாகினி, சனல் ஐ ஆகிய இரண்டு அலைவரிசைகளில் தொழிற்படுகிறது. இவ்விரண்டு அலை வரிசைகளும் இலக்க முறை (அ) எண்மருவி (Digital) அல்லாது அனலொக் (அ) அலைமருவி (Analogue) முறையையே பயன்படுத்துகின்றன.

இது, இலங்கை அதிபரால் (சனாதிபதி) நியமிக்கப்பட்ட குழுவொன்றினால் நடாத்தப்படும் ஒரு நிறுவனமாகும். இதன் முழுமையான மேலாண்மை/முகாமைத்துவம் இலங்கை அதிபரால் நியமிக்கப்பட்ட உயரதிகாரி ஒருவரிடமே (Director-General) இருக்கும். நிகழ்ச்சிகளுக்கும் ஒளிபரப்புகளுக்குமான நிதி விளம்பரங்கள் மூலமும் அரச மானியங்கள் மூலமும் பெறப்படுகிறது.

## தொலைக்காட்சிகள்
### [[நேத்ரா தொலைக்காட்சி]]
* இது தமிழ் மொழித் தொலைக்காட்சி அலைவரிசை ஆகும். 2008 முதல் தனது ஒளிபரப்பைத் துவங்கியது. இந்த அலைவரிசையில் திரைப்படங்கள், பாடல்கள், சமய நிகழ்ச்சி, செய்திகள் இடம்பெறுகின்றன. ராஜ் தொலைக்காட்சி மற்றும் சன் தொலைக்காட்சியின் நிகழ்ச்சிகள் மறு ஒளிபரப்பு செய்யப்படுகின்றன. 

### ரூபவாகினி
* இது 20 மணித்தியால சிங்களம் மொழி தொலைக்காட்சி சேவை அலைவரிசை ஆகும். இந்தத் தொலைக்காட்சியில் தொடர்கள், நிகழ்ச்சிகள், பாடல்கள், திரைப்படங்கள் மற்றும் சமய நிகழ்ச்சிகள் ஒளிபரப்பப்படுகின்றன.

### சானல் ஐ
* இது ஆங்கில மொழி தொலைக்காட்சி சேவை ஆகும். இந்தத் தொலைக்காட்சியில் டிஸ்கவரி தொலைக்காட்சியின் நிகழ்ச்சிள் மறு ஒளிபரப்பு செய்யப்படுகின்றன. துடுப்பாட்டம் மற்றும் கைப்பந்தாட்டம் போட்டிகள் நேரடி ஒளிபரப்பு செய்யப்படுகின்றன.

### என் டிவி
* 2009 முதல் 2015 வரை ஒளிபரப்பான ஆங்கில மொழி தொலைக்காட்சியாகும்.

## மேற்கோள்கள்

## வெளி இணைப்புகள்
*''இலங்கைத் தேசிய தொலைகாட்சி'' அணுகப்பட்டது 13 ஜூன் 2008 
*''இலங்கை ரூபவாஹினி நிகழ்ச்சிநிரல்'' அணுகப்பட்டது 13 ஜூன் 2008 
*''இலங்கை ஐ அலைவரிசை நிகழ்ச்சிநிரல்'' அணுகப்பட்டது 13 ஜூன் 2008 

பகுப்பு:இலங்கைத் தொலைக்காட்சி நிறுவனங்கள்
பகுப்பு:இலங்கைத் தொலைக்காட்சி
பகுப்பு:1998 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:கொழும்பில் ஊடகங்கள்
பகுப்பு:இலங்கைத் தமிழ்த் தொலைக்காட்சி சேவைகள்
பகுப்பு:இலங்கை ஆங்கில மொழி தொலைக்காட்சி நிலையங்கள்
பகுப்பு:சிங்கள மொழி தொலைக்காட்சி அலைவரிசைகள்
பகுப்பு:2008 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:தொலைக்காட்சி நிறுவனங்கள்
தோல்சரக்கு நுட்பியல்

தோல் பதனிடல், சாயம் ஏற்றுதல், தோல் பொருட்களை உற்பத்தி செய்தல் (உடைகள், செருப்பு) போன்ற நுட்பங்களை **தோல்சரக்கு நுட்பியல்** ஆய்ந்து பயன்படுத்துகின்றது. 

## வெளி இணைப்புகள்

* மத்திய தோல் ஆராய்ச்சி நிறுவனம் - சென்னை; ஆங்கிலம்

பகுப்பு:தொழினுட்பம்
பகுப்பு:விலங்குத் தொழிற்கூட்டு
பகுப்பு:விலங்குப் பொருட்கள்
சமுதாய தொழில்முனைவகம்

**சமுதாய தொழில்முனைவகம் (social enterprise)** ஒரு புதிய வியாபார சமுதாய சேவை நிறுவன மாதிரியாகும். ஒரு குறிப்பிட்ட சமுதாய சேவையை மையப்படுத்தியும் பொருளாதார தளத்தில் தன்னிறைவுடனும் தாங்குதிறனுடனும் இயங்கும் அல்லது அப்படி இயங்க முயற்சிக்கும் தாபனங்கள் சமுதாய தொழில்முனைவகங்கள் ஆகும். இவை இரு குறிக்கோள்களை கொண்டு இயங்குகின்றன, ஒன்று சமூக சேவை, மற்றது அச்சமூக சேவைக்கு உதவும் ஒரு வியாபார உத்தி அல்லது சேவை.

சமுதாய தொழில்முனைவகங்கள் இலாபத்தையே ஒரு குறியாக கொண்டு இயங்கும் முதலாளித்துவ தாபனங்களில் இருந்து வேறுபடுத்தி அடையாளப்படுத்தலாம். முதலாளித்துவ வியாபர தாபனங்கள் என்ன சேவை, என்ன பொருட்கள் விற்கப்படுகின்றன எனபதைவிட இலாபம் ஈட்டுவதையே பிரதான இலக்காக கொண்டு இயங்குகின்றன. மாற்றாக சமுதாய தொழில்முனைவகங்கள் தெளிவான சமூக சேவையை முன்நிறுத்தியும், அதற்கு உதவும் அதனோடு சார்ந்த வியாபார சேவையை பக்கபலனாகவும் கொண்டு இயங்குகின்றன. 

ஒரு நிலையில் சமுதாய தொழில்முனைவகம் முதலாளித்துவ வியாபர முறைமைக்கும் சமூக சேவை நிறுவனத்துக்குமான ஒரு கூட்டு கட்டமைப்பு எனலாம்.

## வெளி இணைப்புகள்
* http://mitworld.mit.edu/video/289/ 
* http://www.se-alliance.org/
* http://www.socialenterprisemagazine.org/
* http://www.socialenterprise.ca/ 

பகுப்பு:வணிகவியல்
நெகிழித் தொழினுட்பம்

எளிதில் நெகிழக்கூடிய, உருவாக்க கூடிய பொருட்களான நெகிழி அல்லது பிளாத்திக்குப் பொருட்களின் வேதியியல் பண்புகளையும், அவை உற்பத்தி செய்யப்பட்ட கூடிய முறைகளையும் **குழைவியல் தொழினுட்பம் (Plastics Technology)** அல்லது **நெகிழித் தொழினுட்பம்** விளக்குகின்றது.  

## வெளி இணைப்புகள்
* Central Institute of Plastics Engineering and Technology - Chennai; ஆங்கிலம்/இந்தி
* http://www.plasticstechnology.com/
* http://www.rptinc.net/ 

பகுப்பு:தொழினுட்பம்
எயார்பஸ் எ340

**எயார்பஸ் எ340** (*Airbus A340*) எயார்பஸ் நிறுவனத்தால் தயாரிக்கப்படும் நான்கு எந்திரங்கள் கொண்ட ஒரு நீண்டதூர அகலவுடல் வர்த்தக பயனிகள் விமானம்|விமானமாகும். வடிவமைப்பில் இது இரண்டு எந்திரங்கள் கொண்ட **எயார்பஸ் எ330**யை ஒத்ததாகும். தொடக்கத்தில் இது பழைய தலைமுறை **பொயிங் 747** விமானங்களுக்கு மாற்றிடான சிறியரக விமானமாக வடிவமைக்கப்பட்டது. ஆனால் தற்பொழுது வெளிவரும் எயார்பஸ் விமானங்கள், பொயிங் 777 ரக விமானங்களுடன் நெடும்தூர மற்றும் மிக நெடும்தூர பாதைகளில் போட்டியிடுகிறது.

[thumb|right|350px|[Air Jamaica A340-300]]

## தொழில்நுட்பம்
எயார்பஸ் எ340 பல உயர்-தொழில்நுட்ப பண்புக்கூறுகளை உள்ளடக்கியது.

* முழு இரும தந்தி-முலம்-பறக்கும் விமான கட்டுப்பாட்டு முறைமை
* வழமையான கட்டுப்பாட்டு நேர்நிரல்களுக்கு பதிலாக பக்ககுற்றி கட்டுப்பாட்டாளம்
* இரண்டு எந்திர எ330களுக்கு பொது விமானி கணிப்புக்கள்
* CRT-based glass cockpit displays ; LCD-based on -500 & -600
* சில ஒருங்குசேர் முதன்மை அமைப்புகள்
[thumb|right|250px|[Olympic Airlines A340-300]]

## விபத்து சராம்சம்
டிசெம்பர் 11, 2005 உள்ளபடி:

### உடல் இழப்பு விபத்துகள்
இதுவரைக்கும் எயார்பஸ் எ340க்கு எந்த பாரிய உயிரிழப்பு ஏற்படக்கூடிய விபத்துகளுக்கும் உள்ளாகவில்லை, ஆனால் இரண்டு விமான பாதுகாப்பு|உடல் இழப்பு விபத்துகள் நிகழ்ந்துள்ளன.

## குறித்துக்கூறல்கள்
**எயார்பஸ் எ340-200**
* செட்டை பாவு: 60.3 m
* செட்டை கோணம்: 30 பாகை
* அகலம்: 59.39 m
* உயரம்: 16.7 m
* சில்லடி: 23.24 m
* சாதாரண செலுத்தல் கதி: 0.82 Mach
* அதிகூடிய செலுத்தல் கதி: 0.86 Mach
* செயட்படும் வீச்சு: 14,800&nbsp;km
* பயணிகள் கொள்ளளவு: 239 மூன்று வகுப்புகளிளும்

http://www.airbus.com/en/aircraftfamilies/a330a340/a340-200/specifications.html 

**எயார்பஸ் எ340-300**
* செட்டை பாவு: 60.31 m
* செட்டை கோணம்: 30 பாகை
* அகலம்: 63.60 m
* உயரம்: 16.85 m
* சில்லடி: 25.60 m
* சாதாரண செலுத்தல் கதி: 0.82 Mach
* அதிகூடிய செலுத்தல் கதி: 0.86 Mach
* செயட்படும் வீச்சு: 13,350 - 13,700&nbsp;km
* பயணிகள் கொள்ளளவு: 295 மூன்று வகுப்புகளிளும்

http://www.airbus.com/en/aircraftfamilies/a330a340/a340-300/specifications.html 

**எயார்பஸ் எ340-500**
* செட்டை பாவு: 63.45 m
* செட்டை கோணம்: 31.1 பாகை
* அகலம்: 67.90 m
* உயரம்: 17.10 m
* சில்லடி: 27.59 m
* சாதாரண செலுத்தல் கதி: 0.83 Mach
* அதிகூடிய செலுத்தல் கதி: 0.86 Mach
* செயட்படும் வீச்சு: 16,100 - 16,700&nbsp;km
* பயணிகள் கொள்ளளவு: 313 மூன்று வகுப்புகளிளும்

http://www.airbus.com/en/aircraftfamilies/a330a340/a340-500/specifications.html 

**எயார்பஸ் எ340-600**
* செட்டை பாவு: 63.45 m
* செட்டை கோணம்: 31.1 பாகை
* அகலம்: 75.30 m
* உயரம்: 17.30 m
* சில்லடி: 32.89 m
* சாதாரண செலுத்தல் கதி: 0.83 Mach
* அதிகூடிய செலுத்தல் கதி: 0.86 Mach
* செயட்படும் வீச்சு: 13,900 - 14,600&nbsp;km
* பயணிகள் கொள்ளளவு: 380 மூன்று வகுப்புகளிளும்

http://www.airbus.com/en/aircraftfamilies/a330a340/a340-600/specifications.html 

இவற்றையும் பார்க்க: திகதி, பாவனை பகுப்புப்படி விமானங்களின் பட்டியல்|விமானங்களின் பட்டியல்

## தொடர்புள்ள தகவல்கள்

## வெளி இணைப்புகள்
* எயார்பஸ் குடும்பத்திலுள்ள விமானங்கள் பற்றிய விபரங்கள் 
* எயார்பஸ் எ340-300 பற்றிய வரலாறும், படங்களும்
* Aircraft-Info.net - எயார்பஸ் எ340-200
* எயார்பஸ் எ340 தயாரிப்பு பட்டியல் 
* எ340 ஒரு இரசிகர் இணையதளம்

பகுப்பு:ஏர்பஸ் வானூர்திகள்
பாறை வட்டம்

**பாறை வட்டம்** (*Rock cycle*) என்பது நிலவியலின் அடிப்படைக் கருத்துருக்களில் ஒன்று. இது முதன்மையான மூன்று பாறை வகைகளாகிய தீப்பாறை, படிவுப் பாறை, உருமாறிய பாறை ஆகியவற்றிடையே எற்படுகின்ற இயங்கியல் மாற்றங்களை விளக்குகிறது. ஒவ்வொரு வகைப் பாறையும் அதன் சமநிலைச் சூழலிலிருந்து அகற்றப்படும்போது, அது மாற்றமடைகிறது அல்லது அழிந்துபோகிறது. சிலவகைப் பாறைகள் வளிமண்டலத்துக்குக் கொண்டுவரப்படும் போது சிதைந்து அல்லது கரைந்து போகின்றன. பாறை வட்டம், நீர் வட்டம், தட்டுப் புவிப்பொறைக் கட்டமைப்பு (plate tectonics) ஆகிய இயக்குவிசைகள் காரணமாக, புதிய சூழலை எதிர்கொள்ளும்போது, பாறைகளின் சமநிலை குலைந்து மாற்றமடையும் நிலைக்குத் தள்ளப்படுகின்றன.

right|thumb|500px|''பாறை வட்டத்தை'' விளக்கும் ஒரு வரைபடம்.

## வரலாற்று வளர்ச்சி
பாறை வட்டம் தொடர்பான தொடக்கக் கருத்துருவை முன்வைத்தவர், நிலவியலின் தந்தை எனப் போற்றப்படும், 18 ஆம் நூற்றாண்டைச் சேர்ந்த ஜேம்ஸ் ஹூட்டன் (James Hutton) என்பவராவார். திரும்பத்திரும்ப நிகழும், பரிணாமமற்ற, பாறை வட்டம் பற்றிய கருத்துரு, 1960 களில் தட்டுப் புவிப்பொறைக் கட்டமைப்பு (plate tectonics) பற்றி அறியப்படும்வரை, முதன்மை பெற்றிருந்தது. *தட்டுப் புவிப்பொறைக் கட்டமைப்புக்* கொள்கையின் வளர்ச்சியுடன், அது பற்றிய விளக்கமும் அதிகரித்தபோது, பாறை வட்டம் பற்றிய கருத்து, அது முடிவின்றித் தொடரும் ஒன்று என்ற நிலையிலிருந்து, படிப்படியாக மாற்றமுறும் ஒரு நிகழ்முறை (process) என்ற நிலைக்கு மாற்றமடைந்தது. 1960 மற்றும் 70 களில், ஜே. டூசோ வில்சன் (J. Tuzo Wilson) என்பவர், *தட்டுப் புவிப்பொறைக் கட்டமைப்புக்* கொள்கையையும் உள்ளடக்கி, வில்சன் வட்டம் என அறியப்படும் புதிய *பாறை வட்ட* மாதிரியை (model) உருவாக்கினார்.

## பாறை வட்டம்
### தீப்பாறைகளாக மாறுதல்
thumb|500px|பாறை வட்டம் - USGS
பாறைகள் புவி மேற்பரப்புக்குக் கீழே ஆழத்திற்குத் தள்ளப்படும்போது அவை உருகிக் கற்குழம்பு ஆகின்றன. மேற்படி கற்குழம்பு உருகிய திரவ நிலையில் தொடர்ந்தும் இருப்பதற்கான சூழல் இல்லாது போகும்போது, அது குளிர்ந்து திண்மமாகித் தீப் பாறையாக உருவாகும். இவ்வாறு புவிக்கடியில் உருவாகும் தீப் பாறைகள், ஊடுருவிய பாறைகள் (intrusive rocks) அல்லது பாதாளப் பாறைகள் (plutonic rocks) என அழைக்கப்படுகின்றன. இந்த நிகழ்முறையின் போது கற்குழம்பு மிக மெதுவாகவே குளிர்ந்து திண்மமாவதால், இவ்வாறு உருவாகும் பாறைகள் கரடுமுரடான (பெருப்பருக்கை = coarse-grained) பரப்புத்தோற்றம் (texture) கொண்டு அமைகின்றன. கற்குழம்பு, எரிமலை வெடிப்புப் போன்ற நிகழ்வுகள் காரணமாக வெளியேறி வளிமண்டலத்துள் வரும்போது அது விரைவாகக் குளிர்ச்சியடைகிறது. இவ்வாறு உருவானவை தள்ளற் பாறைகள் (extrusive rocks) அல்லது எரிமலைப் பாறைகள் (volcanic rocks) எனப்படுகின்றன. இத்தகைய பாறைகள் கரடுமுரடற்ற (நுண்பருக்கை = fine-grained) அல்லது வளவளப்பான பரப்புத்தோற்றம் கொண்டவையாக உருவாகின்றன. சில சமயம் இக் கற்குழம்பு குளிர்தல் மிக வேகமாக நடைபெறுவதால் படிகங்களாக (crystals) உருவாக முடியாமல் இயற்கைக் கண்ணாடியாக மாறுகிறது. மூன்று வகைப் பாறைகளில் எதுவும் உருகித் தீப்பாறையாக ஆகமுடியும்.

## மேற்கோள்கள்

பகுப்பு:பாறையியல்
கரிகாலன்

## நபர்கள்
#கரிகால் சோழன் - கல்லணை கட்டிய சங்ககாலச் சோழன்.
#ஆதித்த கரிகாலன் - ராஜராஜச் சோழனின் தமையன்.
#கரிகாலன் (நடிகர்)
## ஊடகம்
#கரிகாலன் (திரைப்படம்) - விக்ரம் நடித்த திரைப்படம்.

## மேற்கோள்களும் குறிப்புகளும்


பகுப்பு:ஆண் தமிழ்ப் பெயர்கள்
ஆவணி அவிட்டம்

**ஆவணி அவிட்டம்** என்னும் ஆண்டுச் சடங்கு உபநயனம் செய்து கொண்ட பிராமணர் விஸ்வகர்மா மற்றும் செட்டியார் ஆடி அல்லது ஆவணி மாதங்களில்  கடைபிடிக்கும் வழிபாடாகும்.
சமசுகிருதத்தில் இது *உபாகர்மா* என வழங்கப்படுகிறது. இதன் பொருள் *தொடக்கம்* எனபதாகும். இன்றைய தினம் வேதங்களை படிக்க துவங்க நல்லநாள் எனக் கொள்ளலாம்.

## வேதங்களும் உபாகருமமும்
உபாகர்மம் பொதுவாக ஆடி/ஆவணி (சிரவண) மாதத்தின் பௌர்ணமி நாளில் நடைபெறுகிறது. ஆனால் ஒருவரின் வேத பிரிவு கிளையின் அடிப்படையில் நாட்கள் வேறுபடும். வேதங்களாவன இருக்கு, யஜுர், சாம, அதர்வணம் என நான்கு பிரிவுகளாகப் பிரிக்கப்பட்டுள்ளது. 
பழையகாலத்திலிருந்து மக்கள் தங்களை இந்தப் பிரிவுகளுள் ஒன்றுடன் இணைத்துக் கொண்டுள்ளனர். அவர்களது பரம்பரையினர் அந்தந்த வேதப் பிரிவைச் சார்ந்திருப்பார்கள். அதன்படியே தங்கள் புனிதச் சடங்குகளைச் செய்து வருவார்கள். 

சிராவண மாதம் என்பது ஆடி அமாவாசையில் தொடங்கி, ஆவணி அமாவாசை வரை உள்ள காலமாகும். 
இந்தச் சிராவண மாதத்தில் வரும் அவிட்டம் நட்சத்திரம் பௌர்ணமி நாள் யஜுர் வேதிகளுக்கு உபாகர்மம் நடக்கும்.
இதே சிராவண மாதத்தில் வரும் திருவோணம் நட்சத்திரத்திலன்று ரிக் வேதிகளின் உபாகருமமும், 
அடுத்த மாதத்தில் வரும் அஸ்த நட்சத்திரத்தன்று சாம வேதிகளின் உபாகர்மமும் நடக்கும். (இது அநேகமாக பிள்ளையார் சதுர்த்தி அன்றோ அல்லது அதற்கு ஒரு நாள் முன், பின்னேயோ வரும்.)

## ஆவணி அவிட்டம் பெயர்
தமிழ் நாட்டில் மிகப் பெரும்பாலானோர் யஜுர் வேதிகளாக இருப்பதாலும், அவர்கள் அவிட்டம் நட்சத்திரத்தில் உபாகர்மம் மேற்கொள்வதாலும் தமிழில் உபாகர்மத்துக்கு "ஆவணி அவிட்டம்" என்றே பொதுவாகச் சொல்லப்படுகிறது. 

## நாள் சிறப்பு
இது ஓர் கூட்டுவழிபாடு ஆகும். இந்நாளில் அனைவரும் ஆற்றங்கரையிலோ குளக்கரையிலோ குளித்து இத்தகைய சடங்கினை உருவாக்கிய இருடிகளுக்கு நன்றி கூறி தர்ப்பணம் செய்வர். தந்தை இல்லாதவர்கள் தங்கள் மூதாதையருக்கு எள்ளும் அரிசியும் நீரில் கொடுத்து தர்ப்பணம் செய்வர். பின்னர் தாங்கள் அணிந்துள்ள பூணூலைப் புதுப்பிப்பதோடு தங்கள்  வேதங்களைப் படிக்கவும் தொடங்குவர்.

## காயத்ரி ஜபம்
உபாகர்மம் நடந்த அடுத்த நாள் காயத்ரி ஜபம் என்னும் மந்திரத்தை உச்சாடனம் செய்யும் நிகழ்ச்சி நடக்கும். காயத்ரி மந்திரத்தை 1008 தடவைகள் உச்சாடனம் செய்யவேண்டும். இதனை கூட்டு வழிபாடாகச் செய்யும்போது எத்தனை பேர் பங்கேற்கிறார்களோ அந்த எண்ணிக்கையால் 1008 ஐ வகுத்து அத்தனை தடவைகள் எல்லோரும் சேர்ந்து சொல்வார்கள்.

## மேற்கோள்கள்

பகுப்பு:இந்து சமயச் சடங்குகள்
ஆவணி மூலம்

**ஆவணி மூலம்** என்பது ஆவணி மாதத்து மூல நட்சத்திரத்திலே சிவபெருமானைப் போற்றி எடுக்கப்படும் விழாவாகும்.

ஆவணி மூல நாளிலே மதுரையில் கோயில் கொண்டிருக்கும் சொக்கநாதப் பெருமான் ஆடிய திருவிளையாடல் மக்களை மிகவும் கவர்வதாகும். செம்மனச் செல்விக்கான வரம்புப் பங்கினைத் தாம் அடைப்பதாக அவரிடம் பிட்டினைக் கூலியாகப் பெற்று, கூலிக்குரிய வேலையைச் செய்யாது நின்று சொக்கன் பிரம்படிபட்ட திருவிளையாடல் ஆவணி மூலத்திற்குரியது.

மதுரையிலே இவ்விழா விமரிசையாகக் கொண்டாடப்படும். பிட்டுத் திருவிழா என்றும் அங்கு இதனைக் கூறுவர். சுந்தரேசர் பொற்கூடையுடனும் பொன் மண்வெட்டியுடனும் இந்த விழா நாளில் வைகை ஆற்றிலிருந்து பக்தர் சூழ கோயிலுக்கு எழுந்தருளுவர்.

சிவபெருமான் மாணிக்கவாசகருக்காக நரிகளைப் பரிகளாக்கித் திருவிளையாடல் புரிந்ததும் இந்த ஆவணி மூல நட்சத்திரத்திலே ஆகும்.

மூல நட்சத்திரத்தின் அதி தேவதை நிருதி என்னும் அசுரன் என்றும் அதனால் அசுர சக்தியின் செல்வாக்கினை சொக்கனின் மேல் ஏற்படும் பக்தி உணர்ச்சியின் மூலம் ஒழிக்க வேண்டும் என்று சைவர்கள் கருதுவர். தெய்வ பக்தியை வற்புறுத்துவதாகத் திருவிளையாடல் அமைதல் குறிப்பிடத்தக்கது.

## இவற்றையும் காண்க

* சைவ விழாக்களின் பட்டியல்
* மகா சிவராத்திரி
* மீனாட்சி சுந்தரேஸ்வரர் திருக்கல்யாணம்
* பிரதோசம்

* வைகாசி விசாகம்
* தைப்பூசம்
* சித்திரா பௌர்ணமி
* கார்த்திகை விளக்கீடு
* கந்த சஷ்டி
* ஆவணி மூலம்

## ஆதாரங்கள்


## வெளி இணைப்புகள்

பகுப்பு:சைவ சமய விழாக்கள்
பகுப்பு:இந்து சமய விழாக்கள்
கலையரங்கம்

[thumb|right|300px|[1813 இலண்டனிலுள்ள ரோயல் கலையரங்கத்தின் (Theatre Royal) உள்ளக அமைப்பைக் காட்டும் வரைபடம்.]]

மற்றவர்கள் காண்பதற்காக நிகழ்ச்சிகளை நடத்துவதும், அதனைப் பார்த்து இன்புறுவதும், மனிதரின் பண்பாட்டுச் செயற்பாடுகளில் ஒன்றாகப் பலகாலமாகவே நிலவி வருகிறது. இவ்வாறு நிகழ்த்துபவர்களுக்கும், அதனைப் பார்க்க வருபவர்களுக்கும் வேண்டிய வசதிகளை வழங்குமுகமாக அமைக்கப்படும் கட்டிடம் அல்லது அமைப்பு **கலையரங்கம்** அல்லது கலையரங்கு என்று அழைக்கப்படுகின்றது.

## கலையரங்க வகைகள்

கலையரங்கங்கள், வெவ்வேறு வகையான கலைகளுக்கு உரிய சிறப்புக் கட்டிடங்களாகவோ, பல்வேறு வகையான கலை நிகழ்ச்சிகளையும் நடத்தக்கூடிய வகையில் பலநோக்குக் கட்டிடங்களாகவோ அமைகின்றன. இசை நிகழ்ச்சிகளை நடத்துவதற்காகச் சிறப்பாக அமைக்கப்படும் கட்டிடங்கள் இசையரங்கங்கள் என்றும், நாடக நிகழ்வுகளுக்காக அமைபவை நாடக அரங்கங்கள் என்றும் அழைக்கப்படுகின்றன.

## கலையரங்கக் கட்டிடமொன்றின் அடிப்படைக் கூறுகள்

எந்த வகையாக இருந்தாலும், கலையரங்கக் கட்டிடத்துக்கு இருக்கக்கூடிய சில அடிப்படையான கூறுகள் உண்டு. அவற்றைப் பின்வருமாறு பெரும் பிரிவுகளாகப் பிரிக்கலாம்.

# நிகழ்ச்சிகள் நடைபெறுகின்ற இடம்.
# அவற்றோடு தொடர்புடைய துணைநடவடிகைகளுக்கான இடங்கள்.
# பார்வையாளர்கள் அமர்ந்து நிகழ்வுகளைக் காண்பதற்கான இடம்.
# பார்வையாளருக்கான பிற வசதிகள்.
# பொது இடங்களும், நடை பாதைகளும்.

நிகழ்ச்சிகள் நடைபெறும் இடம் அல்லது நடிப்புக்குரிய இடம் பொதுவாக மேடை எனப்படுகின்றது.

## மேற்கோள்கள்

பகுப்பு:கட்டிடக்கலை
பகுப்பு:அரங்குகள்
வணிகம்

**வணிகம்** அல்லது **வர்த்தகம்** (*trade*, *commerce*) என்பது மனிதனது தேவைகளையும் விருப்பங்களையும் நிறைவேற்றும் இலாப நோக்குடைய அல்லது இலாப நோக்கற்ற ஒரு பொருளாதாரச் செயற்பாடு ஆகும். 

வர்த்தகர்கள் பொதுவாக பணம் போன்ற கடன் அல்லது பரிமாற்ற ஊடகம் மூலம் பேச்சுவார்த்தை நடத்துகின்றனர். சில பொருளாதார வல்லுநர்கள் பண்டமாற்று (அதாவது பணத்தைப் பயன்படுத்தாமல் பொருட்களை வர்த்தகம் செய்தல்  ) வணிகத்தின் ஆரம்ப வடிவமாக வகைப்படுத்தினாலும், எழுதப்பட்ட வரலாறு தொடங்குவதற்கு முன்பே பணம் கண்டுபிடிக்கப்பட்டது. கடன் கடிதங்கள், வங்கித்தாள், பொருள் அல்லாத பணம் ஆகியவை வர்த்தகத்தை பெரிதும் எளிதாக்கியுள்ளன மற்றும் வர்த்தகத்தை மேம்படுத்தியுள்ளன. ஏனெனில், **வாங்குவதை** **விற்பதில்** இருந்து அல்லது வருவாயில் இருந்து பிரிக்கலாம். இரண்டு வர்த்தகர்களுக்கு இடையிலான வர்த்தகம் இருதரப்பு வர்த்தகம் என்றும், இரண்டுக்கும் மேற்பட்ட வர்த்தகர்களை உள்ளடக்கிய வர்த்தகம் பலதரப்பு வர்த்தகம் என்றும் அழைக்கப்படுகிறது. 

வணிகமானது பிரதானமான நான்கு வளர்ச்சி கட்டங்களின் கீழ் வளர்ச்சியுற்றது.

*பண்டமாற்று முறை
*பணமுறை
*கைத்தொழில் புரட்சி
*தகவல் தொழில்நுட்ப புரட்சி 

## மேற்கோள்கள்


பகுப்பு:வணிகவியல்
கைலாசநாதர் கோயில், நெடுங்குடி

**நெடுங்குடி கைலாசநாதர் திருக்கோயில்** இந்தியாவில் தமிழ்நாட்டில் புதுக்கோட்டை மாவட்டத்தில் நெடுங்குடி, கைலாசபுரம் என்னும் மைந்துள்ள சிவன் கோயிலாகும்.

## அமைவிடம்
காரைக்குடியில் இருந்து அறந்தாங்கி செல்லும் சாலையில் கீழாநிலைக்கோட்டையிலிருந்து மேற்கில் 1 கி.மீ. தொலைவில் இக்கோயில் உள்ளது. கடல் மட்டத்திலிருந்து சுமார் 112 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 10°10'51.6"N, 78°50'19.5"E (அதாவது, 10.180985°N, 78.838755°E) ஆகும்.

## புராணம்
புராண காலத்தில் நெடுங்குடியில் வில்வ மரங்கள் நிறைந்த மண்மலை குன்றுகள் இருந்தது. இங்கு வந்த பெருஞ்சீவி, சிரஞ்சீவி என்னும் சகோதரர்கள் சிவபெருமானை வழிபட விரும்பினர். அண்ணன் பெருஞ்சீவி தன் தம்பி சிரஞ்சீவியிடம் வழிபாட்டிற்காக காசியிலிருந்து புனித லிங்கம் எடுத்து வர கூறினார்.  அண்ணன் உத்தரவை ஏற்று தம்பி காசிக்கு சென்றார். பூஜைக்கு உரிய நேரத்தில் அவர் வராததால், அண்ணன் தானாகவே ஒரு சிவலிங்கத்தைச் செய்து சிவ வழிபாடு செய்தார். தாமதமாக வந்த தம்பி சிரஞ்சீவி தான் கொண்டுவந்த சிவலிங்கத்தை வைத்து மீண்டும் பூசை செய்ய சொன்னபோது அண்ணன் மறுக்கவே, ஆத்திரமடைந்த தம்பி திருமாலை தியானித்து தவமிருந்தார். அசுர சகோதரர்களுக்கு அருள் புரிய விரும்பிய திருமால் அவர்களிடம் ஒற்றுமையாக இருந்து வழிபடும்படியும், அவர்கள் பூசை செய்யும் இத்தலம் புகழோடு திகழும் என்றும் கூறினார்.

## மூலவர்
இக்கோயிலின் மூலவர் கைலாசநாதர் என்றும் காசிநாதர் என்றும் அழைக்கப்படுகிறார். இறைவி பிரசன்னநாயகி ஆவார். கர்ப்பகிரகம், அர்த்த மண்டபம், மகா மண்டபம், இறைவி சன்னதி மற்றும் பிற சன்னதிகள் உள்ளன. இக்கோயில் மண் மலை மீது அமைந்துள்ளது.  அக்காலத்தில் இங்குள்ள மூலவருக்கு அபிஷேகம் செய்யப்பட்ட பால் காசி கோயிலின் படியில் இருப்பதாகக்கூறுவர்.அதனால் இவரை படிக்காசிநாதர் என்றும் அழைப்பர். கோயிலில் உள்ள லிங்கம் காசியிலிருந்து பெருஞ்சீவி, சிரஞ்சீவி என்னும் அசுரர்களால் வழிபடப்பட்டதாகும். அம்மன் சன்னதி கி.பி.13ஆம் நூற்றாண்டில் பாண்டிய மன்னனால் திருப்பணி செய்யப்பட்டது. கோயிலின் தல மரம் வில்வம் ஆகும்.

## விழாக்கள்
பௌர்ணமி, அமாவாசை மற்றும் மாதப்பிறப்பு நாள்களில் கிரிவலமும், பிரதோஷ நாள்களில் நந்திக்கு சிறப்பு அபிஷேகமும் நடத்தப்பெறுகின்றன. இக்கோயிலின் அடிவாரத்தில்  கிரிவல வீதியில் ஈசான்ய வடகிழக்கு  திசையில் உள்ள பாம்பாறு நதியில் நீராடி மூலவரை வணங்கினால் பிரார்த்தனை நிறைவேறுவதாக பக்தர்கள் நம்புகின்றனர். ஆடிப் பூரத்தன்று இறைவிக்கு திருவிழா நடைபெறுகிறது.

## திறந்திருக்கும் நேரம்
காலசந்தி (காலை 8.30 மணி), உச்சிக்காலம் (நடுப்பகல் 12.00 மணி), சாயரட்சை (மாலை 6.00 மணி), அர்த்தசாமம் (இரவு 8.00 மணி) என்ற வகையில் நான்கு கால பூசைகள் இங்கு நடத்தப்பெறுகின்றன.இக்கோயில் காலை 6.00 மணி முதல் 12.00 மணி வரையிலும், மாலை 4.30 முதல் 8.30 வரையிலும் திறந்திருக்கும்.  வைகாசி விசாகம் 10 நாள்கள், புரட்டாசி மாதத்தில் நவராத்திரி சிறப்பாகக் கொண்டாடப்பெறுகிறது.

## மேற்கோள்கள்https://www.dinamani.com/all-editions/edition-trichy/pudukottai/2015/feb/02/%E0%AE%AA%E0%AF%81%E0%AE%A4%E0%AF%81%E0%AE%95%E0%AF%88%E0%AE%AF%E0%AE%BF%E0%AE%B2%E0%AF%8D-%E0%AE%AE%E0%AF%81%E0%AE%A4%E0%AF%8D%E0%AE%A4%E0%AE%B0%E0%AF%88%E0%AE%AF%E0%AE%B0%E0%AF%8D-%E0%AE%95%E0%AE%BE%E0%AE%B2%E0%AE%95-40356.html

பகுப்பு:புதுக்கோட்டை மாவட்டத்திலுள்ள சிவன் கோயில்கள்